tartuNLP/wikipedia-smugri-20251201 huggingface dataset:
Natriumvismutaatti

Natriumvismutaatti on natrium- (Na+) ja vismutaatti-ionien (BiO3–) epäorgaaninen suola.
Kaupallisessa natriumvismutaatissa on usein epäpuhtautena vettä, vismuttioksidia, natriumkarbonaattia ja natriumperoksidia.
Rakenne.
Yhdiste muodostaa ilmeniitin alkeiskoppirakenteen. Bi5+-ionit ovat happien ympäröiminä oktaedrisinä komplekseina (BiO6), jotka muodostavat tasokerroksia. Kerrosten välissä vaihtelevat Na+ muodostamat tasokerrokset.
Valmistus.
Yhdistettä voidaan valmistaa kuumentamalla natriumoksidia ja vismuttioksidia happikaasussa (O2). Reaktio on:
Na2O + Bi2O3 + O2 → 2 NaBiO3
Reaktiot.
Natriumvismutaatti hajoaa kuumassa vedessä ja hapoissa. Suolahappo reagoi aineen kanssa vapauttaen kloorikaasua (Cl2). Natriumvismutaatti hajoaa hitaasti säilytyksen aikana. Hajoamista kiihdyttävät ilman kosteus ja korkeat lämpötilat.
NaBiO3:a käytetään mm. havaitsemaan näytteissä olevaa mangaania. Mn2+ hapettuu NaBiO3:n vaikutuksesta kuumassa rikkihappo- tai typpihappoliuoksessa permanganaatiksi (MnO4), joka on väriltään voimakkaan violettia. Reaktio on:
2 Mn2+ + 5 NaBiO3 + 14 H+ → 2 MnO4– + 5 Bi3+ + 5 Na+ + 7 H2O
Kvalitatiivisen osoitusreaktion lisäksi permanganaatin ja siten mangaanin pitoisuus voidaan määrittää kvantitatiivisesti näyteliuoksesta spektrofotometrisesti – permanganaatin maksimiabsorbanssi on ~510 nm.
Natriumvismutaatti voi hapettamalla tehdä 1,2-katkaisun glykoleille, ketoleille ja alfa-hydroksihappoille ilman että mahdolliset aldehydituotteet hapettuvat seuraavia reaktioita pidemmälle:
R2C(OH)–C(OH)–R2 → R2C=O + O=CR2
R2C(OH)–C(O)–R → R2C=O + RCOOH
R2C(OH)–COOH → R2C=O + CO2
Edeltävät reaktiot tapahtuvat etikkahappoa tai fosforihappoa sisältävässä liuoksessa huoneen lämpötilassa. Metanolia, etanolia tai muita alkoholeja voidaan käyttää liuottimina reaktioseoksessa, sillä ne hapettuvat hitaasti natriumvismutaatin vaikutuksesta. Lyijy(IV)asetaatti suorittaa samanlaisia reaktioita, mutta sen käyttö vaati vedettömiä olosuhteita toisin kuin NaBiO3.
Turvallisuus.
NaBiO3 on lievästi ihoa ja silmiä mekaanisesti ärsyttävä aine. Nieltynä se on kohtalaisen myrkyllinen aine, ja oireet ovat osin samat kuin lyijymyrkytyksessä. Myrkytyksessä ilmenee vatsakipua ja oksentelua. Suuret annokset aiheuttavat ripulia ja kuoleman. Jatkuva altistus aineelle aiheuttaa pysyvän munuaisvaurion (nefropatiaa). Myrkyllisyys johtuu vismutin myrkyllisyydestä. Kaikki koe-eliöt tappava minimiannos eli LD100 rotille suun kautta on 720 mg/kg ja jäniksille 510 mg/kg.
SNAC

Social Networks and Archival Context (SNAC) on nettiprojekti ihmisistä, perheistä ja organisaatioista kertovien historiallisten lähteiden löytämiseen, paikantamiseen ja käyttämiseen. Nettiprojekti perustettiin vuonna 2010.
Inzamam-ul-Haq

Inzamam-ul-Haq (s. 3. maaliskuuta 1970 Multan, Punjab) on pakistanilainen kriketinpelaaja. 
Inzamam pelasi Pakistanin krikettimaajoukkuessa vuosina 1992−2007 kaikkiaan 120 "test matdhia", eli viisipäiväistä maaottelua. Niissä hän löi 8830 juoksua keskiarvon vuoroparia kohden ollessa 49,60. Yhden päivän maaotteluja hän pelasi vuosina 1991−2007 kaikkiaan 375 ja löi niissä 11 701 juoksua (keskiarvo 39,53), mikä on edelleen eniten pakistanilaisista kautta aikojen.
Inzamam edusti seuratasolla Faisalabadia, Lahore Badshahsia, Multania, National Bank of Pakistania, Rawalpindia, United Bank Limitediä ja Yorkshire County Cricket Clubia.
Inzamam kuului maailmanmestaruuden voittaneeseen Pakistanin joukkueeseen 1992. Hän toimi uransa aikana myös maajoukkueen kapteenina. Aktiiviuransa jälkeen hän on valmentanut Afganistanin krikettimaajoukkuetta.
Ravi (joki)

Ravi tai Raavi on joki Punjabin alueella, joka ulottuu Intian ja Pakistanin alueelle. Se on yksi Induksen vesistön joista, ja yksi niistä viidestä joesta, jotka antavat Punjabin alueelle nimensä (Punjab tarkoittaa viiden virran maata). Joen pituus on noin 720 kilometriä. Joen alkupää on Himalajalla, Intiassa Himachal Pradeshin osavaltiossa, mistä se virtaa Pakistanin rajalle ja lopulta Pakistanin puolelle Punjabiin.
Ravin vettä käytetään maatalouden kasteluvetenä laajoilla alueilla.
Iiro Kaikko

Iiro Elisier Kaikko (11. syyskuuta 1902 Viipuri – 15. heinäkuuta 1972 Helsinki) oli suomalainen ekonomi ja pankkimies, mutta myös lausuja ja puhetaidon opettaja.
Henkilöhistoria.
Iiro Kaikon vanhemmat olivat postiljooni Antti Kaikko ja Anna Terentjeff ja puoliso vuodesta 1931 Eeva Alina Kylliäinen. Kaikko tuli ylioppilaaksi 1922 ja valmistui ekonomiksi 1925, mutta opiskeli vielä Helsingin yliopistossa 1926–1927. Kansallis-Osake-Pankin palveluksessa 1925–1926 ollut Kaikko toimi sittemmin Osuuskassojen Keskus Oy:n prokurattorina ja kamreerina sekä vuodesta 1956 OKO:n johtokunnan varajäsenenä ja 1962 varsinaisena jäsenenä. Kaikko antoi ensimmäisen oman lausuntaesityksensä 1927, toimi puhetaidon opettajana vuodesta 1937, oli Suomen Lausujain Liiton puheenjohtaja ja Suomen Puheopiston perustajia. Hän myös julkaisi puhetaitoa koskevia teoksia.
Yrittäjä, yritysjohtaja Jouni Kaikko, joka sai teollisuusneuvoksen arvonimen, oli Iiro Kaikon ja Eeva Kylliäisen poika.
Lac de la Gruyère

Lac de la Gruyère on tekojärvi Keski-Sveitsissä Fribourgin kantonissa Fribourgin kaupungin eteläpuolella. Suurimmat paikkakunnat järven ympärillä ovat Bulle ja Broc.
Järven tiedot.
Järven pinta-ala on 9,6 neliökilometriä ja valuma-alue 952 neliökilometriä. Se on 13 kilometriä pitkä ja leveimmillään noin kilometrin levyinen. Järven pinnankorkeus vaihtelee vuoden mittaan jopa 25 metriä: maksimikorkeus 677 metriä, minimikorkeus 652 metriä. 
Vesistö.
Järven laskujoki on Sarine. Lac de la Gruyèreen laskevia jokia ovat Jogne ja Sionge.
Rossensin pato.
Lac de la Gruyèren olemassaolo perustuu Rossensin kylän itäpuolelle Sarinejokeen vuonna 1948 valmistuneeseen patoon (). Padon korkeus on 83 metriä. Järven korkeusvaihtelu on 25 metriä.
Sähköntuotanto.
Rossensin voimalaitos.
Rossensin padon yhteydessä on pieni vesivoimala, jonka kautta vettä virtaa jatkuvasti 2,5–3,5 kuutiometriä sekunnissa. Voimalaitoksen nimellisteho on 2,3 megawattia.
Hauteriven voimalaitos.
Pääosin tekojärven vesi käytetään hyväksi Hauteriven voimalaitoksessa () viitisen kilometriä Rossensin padolta pohjoiseen Sarinen itärannalla Marlyn kunnassa. Voimalaitoksen teho on 70 megawattia ja vuosituotanto keskimäärin 230 gigawattituntia.
Lal Suhanran kansallispuisto

Lal Suhanran kansallispuisto on biosfäärin suojelualue Pakistanissa, Cholistanin aavikon luoteisrajalla. Alue on tasaista ja kuivaa, ja siellä on jopa nelimetrisiä hiekkadyynejä, joista osa liikkuu. Puiston poikki kulkee kuiva Hakra-joki, ja sen alueella on Patisar-järvi ja sitä ympäröivät keinokastellut alueet. Järvi luotiin aikanaan vesivarastoksi, mutta se on nykyisin lähes umpeen kasvanut. Puistossa kasvaa myös subtrooppista, piikikästä metsää, jonka lajeihin kuuluvat tamariskit ja madarit.
Besoaariantilooppi ehti kadota Cholistanilta lähes kokonaan, mutta kantaa on elvytetty siirtoistutuksin Lal Suhanran alueelle. Sinne on tuotu myös intiansarvikuonoja ja muita uhanalaisia lajeja.
Maila Heikkilä

Maila Heikkilä (s. 20. syyskuuta 1938 Parainen) on suomalainen Tammelassa asuva nuortenkirjailija. Hän on kirjoittanut kolme nuortenkirjaa joiden päähenkilöinä ovat sisarukset Päivi ja Janne. Esikoiskirjan "Yö kummitussaaressa" tapahtumat sijoittuivat Turun saaristoon Seilin saarelle ja Ominaisten saarelle (kirjan ”Kummitussaari”), jonne haudattiin henkilöitä joita kirkko ei suostunut hautaamaan siunattuun maahan. Näitä olivat muun muassa murhaajat, rikolliset, huorintekijät tai itsemurhan tehneet. Toisen kirjan "Takaa-ajo Härkätiellä" tapahtumat sijoittuivat Hämeen härkätien varrelle ja kolmannen kirjan "Seikkailu kalamajalla" tapahtumapaikkana oli Tammelan Saloistenjärvi ja siellä sijaitseva vanha kalamaja.
Uriel Kailo

Uhri Fredrik Uriel Kailo, vuoteen 1950 Nokkala (19. helmikuuta 1916 Tampere – 15. huhtikuuta 1972 Helsinki) oli pappi, Mikael Agricolan nimikkoseuran johtaja ja kristillinen kirjailija.
Henkilöhistoria.
Kailon vanhemmat olivat opettaja Kalle Nokkala ja Fanny Lydia Wallenius ja puoliso vuodesta 1945 Brita Maria Durchman. Kaarina Kailo on heidän tyttärensä. Uriel Kailo tuli ylioppilaaksi 1936 ja suoritti teologian erotutkinnon 1943. Hän toimi Helsingin pikkukirkkoyhdistyksen nuorisopastorina 1944–1947, Huopalahden seurakunnan virallisena apulaisena 1947–1950, Agricola-seuran sihteerinä 1945–1950 ja seuran toiminnanjohtajana vuodesta 1950 vuoteen 1969, jolloin hän siirtyi taas seurakuntatyöhön. Kristillisen Taideseuran puheenjohtaja Kailo oli 1957–1960, rovastin arvonimen hän sai 1970.
Reema bint Bandar

Reema bint Bandar ibn Sultan ibn Abdulaziz Al Saud (; s. 1975 Riad, Saudi-Arabia) on saudiarabialainen diplomaatti. Hänet on helmikuussa 2019 nimitetty Saudi-Arabian suurlähettilääksi Yhdysvaltoihin.
Reema on Saudi-Arabian historian ensimmäinen nainen suurlähettiläänä. Hänen isänsä Bandar bin Sultan oli 1983–2005 suurlähettiläs Washingtonissa. Reema on pyrkinyt parantamaan naisten asemaa Saudi-Arabiassa muun muassa edistämällä naisten urheiluharrastusmahdollisuuksia. Nimitystä pidetään eleenä, jolla pyritään parantamaan suhteita Yhdysvaltoihin.
Tom Clancy’s Ghost Recon (videopeli)

Tom Clancy's Ghost Recon on Red Storm Entertainmentin kehittämä ja Ubi Softin julkaisema taktinen ammuntapeli. Peli on julkaistu vuonna Nintendo GameCubelle, Macintoshille, PlayStation 2:lle, PlayStation 3:lle, Windowsille ja Xboxille.
Vastaanotto.
Peli sai IGN:n arvostelussa arvosanaksi 9.3/10.
Sutlej

Sutlej on Punjabin alueella virtaava joki, joka ulottuu Intian ja Pakistanin alueelle. Se on yksi Induksen vesistön joista ja pisin niistä viidestä joesta, jotka antavat nimen Punjabin alueelle (Punjab tarkoittaa viiden virran maata). Joen alkupää on 4600 metrin korkeudella Himalajan pohjoisrinteellä Tiibetissä, mistä se virtaa Intiaan Himachal Pradeshin osavaltioon, mistä se virtaa Pakistanin rajalle ja lopulta Pakistanin puolelle Punjabiin. Se yhtyy Chenabiin Bahawalpurin länsipuolella.
Anna Maria Kaufmann

Anna Maria Kaufmann (s. 15. lokakuuta 1964 Edmonton, Alberta) on kanadalais-saksalainen sopraano.
Running with a dream.
Kaufmann levytti 1997 Europen laulajan Joey Tempestin kanssa kappaleen "Running With a Dream", jonka on saveltänyt Mike Batt ja jota Saksa käytti kannustuslaulunaan jalkapallon MM-kisoissa Ranskassa 1998. Kappale on hänen 1998 julkaisemallaan levyllä "Blame it on the moon".
Jorma Pasanen

Jorma Pasanen (8. joulukuuta 1911 Viipuri – 12. maaliskuuta 1993 Forssa) oli suomalainen kauppatieteiden tohtori, lainopin kandidaatti, Forssan kauppaoppilaitoksen rehtori ja korkeakoululehtori. Hän asui Forssassa vuodesta 1958 alkaen.
Pasanen väitteli Kauppakorkeakoulussa kauppatieteiden tohtoriksi kansainvälisen kaupan alalta vuonna 1953, väitöskirjan nimi oli "Remburssi kansainvälisessä kaupassa". Pasanen kirjoitti useita liikealan oppikirjoja, tietokirjoja muun muassa numismatiikan alalta sekä romaanin "Granaattiristi".
Pontos (täsmennyssivu)

Pontos ( ’meri’) tarkoittaa seuraavia asioita:
Larsen &amp; Toubro

Larsen &amp; Toubro Ltd on suuri intialainen monialayhtiö, joka toimii maailmanlaajuisesti erityisesti laajoissa suunnittelu- ja rakentamishankkeissa sekä näihin liittyvien palvelujen ja toimialojen parissa. Vuonna 1938 perustetun yrityksen kotipaikka on Mumbai. Yhtiön osakkeet noteerataan Intian molemmissa pääpörsseissä (BSE ja NSE). 
Yhdysvaltalainen talousjulkaisu Forbes luokitteli Larsen &amp; Toubron neljän arviointiperusteen pohjalta vuonna 2018 Intian 9. ja maailman 471. suurimmaksi julkiseksi osakeyhtiöksi. Tilikaudella 2018 yrityksen liikevaihto oli 17,8 miljardia Yhdysvaltain dollaria, jolla se teki 1,1 miljardin dollarin liikevoiton. Pelkästään liikevaihdolla mitattuna se oli talousjulkaisu Fortunen mukaan 2018 Intian 12. suurin julkisesti noteerattu yritys. 
Yrityksen toiminta on jaettu kymmeneen toimialaan. Nämä ovat : 1) Infrastructure, joka on mukana rakennusten ja tehtaiden suunnittelussa ja rakentamisessa; 2) Power, joka tarjoaa ratkaisuja lämpövoimalaitoksille; 3) Metallurgical &amp; Material Handling, joka koostuu terästeollisuuden ja ei-rautametalliteollisuuden ratkaisuista; 4) Heavy Engineering, joka tuottaa ja toimittaa asiakaskohtaisesti suunniteltuja ja valmistettuja laitteita ja järjestelmiä; 5) Electrical &amp; Automation, joka valmistaa ja myy ohjaus- ja automaatiotuotteita; 6) Hydrocarbon, joka on mukana öljy- ja kaasuteollisuuden suunnittelussa, hankinnoissa ja rakennusratkaisuissa; 7) IT &amp; Technology Services, joka toimii tietotekniikan parissa; 8) Financial Services, johon kuuluu vähittäiskaupan ja yritysten rahoitus; 9) Developmental projects, joka kehittää, operoi ja ylläpitää perusinfrastruktuuriin liittyviä hankkeita, sekä 19) Others, johon kuuluu muun muassa kiinteistöt ja laivanrakennus.
Ukko Kivi-Koskinen

Ukko Pellervo Kivi-Koskinen, sukunimi vuoteen 1934 "Koskinen" (7. lokakuuta 1915 Viipuri – 15. huhtikuuta 1995 Toijala) oli suomalainen lakitieteen lisensiaatti, kihlakunnantuomari ja laamanni.
Kivi-Koskisen vanhemmat olivat asianajaja, varatuomari Juho Konstantin Kivi-Koskinen (1884–1966) ja Salli Sofia Niku. Hän pääsi ylioppilaaksi 1934, suoritti ylemmän oikeustutkinnon 1940 ja valmistui lakitieteen kandidaatiksi 1945 sekä lisensiaatiksi 1947. Kivi-Koskinen sai varatuomarin arvon 1945.
Kivi-Koskinen oli asianajajana Helsingissä 1945–1956, Helsingin raastuvanoikeuden rikosasiain notaarina 1955–1963, korkeimman oikeuden nuorempana oikeussihteerinä 1956–1962, Turun maanjako-oikeuden puheenjohtajana 1962–1965 ja Toijalan tuomiokunnan tuomarina vuodesta 1965. Hän oli Helsingin yliopiston ylioppilaskunnan taloudenhoitajana 1948–1959 ja ylioppilaskunnan varapuheenjohtajana 1945–1948. Kivi-Koskinen oli mukana perustamassa Suomalaisen Yhteiskunnan Tuki-säätiötä vuonna 1952. Kivi-Koskinen oli Toijalan kauppalan- ja kaupunginvaltuuston jäsenenä vuodesta 1973 alkaen. Hän oli Suomen purjehtijaliiton ja Suomen lakimiesliiton hallituksen jäsenenä ja Suomen kihlakunnan- ja käräjätuomarit ry:n puheenjohtajana.
Ukko Kivi-Koskinen oli naimisissa vuodesta 1941 talousopettaja Anni Pullisen kanssa. Heidän poikansa on Patentti- ja rekisterihallituksen pääjohtajana 1979–1985 toiminut Timo Kivi-Koskinen (s. 1942).
Reino Hukkanen

Reino Hukkanen (1907–1988) oli suomalainen maanviljelijä, metsä- ja uittotyömies ja kansankirjailija.
Reino Hukkanen meni metsätöihin jo 12-vuotiaana ja hän sai 1945 Vapaudenristin ansiomitalin metsä- ja uittotyössä kunnostautumisesta. Hän oli mukana Siikajoen uitoissa aina siihen saakka kun ne päättyivät vuonna 1963.
Hukkanen kirjoitti pakinoita ja yleisönosastokirjoituksia sanoma- ja aikakauslehtiin käyttäen muun muassa nimimerkkiä "Huitova Hukkanen". Hän oli aikanaan mukana Suomen Maaseudun Puolueen toiminnassa ja häneltä ilmestyi vuonna 1975 puolueen hajoamisen jälkeen poliittinen pamfletti "Harhaanjohtajan jäljillä". Asuessaan 1960-luvulla Pyhännän Tavastkengän kylässä hän kirjoitti novelleja joita on julkaistu novellikokoelmissa "Puutteenlaakso" ja "Puutteenlaakson mahtavat miehet".
Bharat Forge

Bharat Forge Ltd on intialainen pörssiyhtiö, joka tunnetaan erityisesti autoteollisuuden osavalmistajana. Yritys tekee esimerkiksi ajoneuvojen koreja. Vuonna 1961 perustetun yrityksen kotipaikka on Pune. Yhtiön osakkeet noteerataan Intian molemmissa pääpörsseissä (BSE ja NSE). 
Yrityksen nimi viittaa metallin taontaan (). Autoteollisuuden ohella yhtiö toimii myös energiatuotannon, öljy- ja kaasuteollisuuden, rakentamisen ja kaivostoiminnan, veturivalmistuksen, laivanrakennus- ja ilmailuteollisuuden piirissä. Yhtiö kuuluu osana noin kolmen miljardin Yhdysvaltain dollarin liikevaihtoa tekevään ja 10 000 ihmistä työllistävään Kalyani-yhtymään.
Liikevaihdolla mitattuna Bharat Forge oli talousjulkaisu Fortunen mukaan 2018 Intian 170. suurin julkisesti noteerattu yritys. Bharat Forgella on tuotantoa Intian ohella myös Saksassa, Ranskassa ja Ruotsissa.
Costo

Costo on suomalainen tekstiilialan yritys ja tuotemerkki, joka valmistaa asusteita huonekalu- ja muotiteollisuuden ylijäämäkankaista. Costo on tullut tunnetuksi etenkin värikkäistä tupsullisista ”Kombai”-hatuistaan. Yrityksellä on Pure Waste Textiles -firman kanssa yhteinen Concept Store Helsingissä Yrjönkadulla.
Yrityksen syntyvaiheita.
Coston perusti vuonna 2006 joukko vastavalmistuneita käsityön ja vaatesuunnittelun opiskelijoita, jotka ryhtyivät toteuttamaan ideaansa valmistaa hattuja teollisen kangastuotannon kierrätetyistä ylijäämämateriaaleista. Pienestä 30 neliömetrin kellariompelimosta alkunsa saanut yritys hyödynsi aluksi materiaalina huonekaluliikkeistä hankittuja näytetilkkuja. Värikkäillä tupsuilla varustetut käsintehdyt hatut, jotka nimettiin Länsi-Papuan sademetsien Kombai-heimon mukaan, saavuttivat nopeasti suuren suosion. Kysynnän kasvaessa tuotanto siirrettiin aluksi Jyväskylään ja sittemmin Viroon.
Coston tuotemerkki on tullut tunnetuksi myös kansainvälisesti, ja yrityksen tuotteita myydään noin viiteentoista eri maahan. 
Tuotekonsepti.
Costo pyrkii tuotannossaan ekologisesti kestäviin ratkaisuihin ja ajattomaan tyyliin. Materiaaleina käytetään pääasiassa tanskalaisten ja italialaisten sisustuskangasvalmistajien ylijäämäkankaita ja -nahkoja sekä vuodesta 2013 eteenpäin myös Pure Wasten tuottamaa kierrätyspuuvillaa. 
Materiaalilaatujen, tekstuurien ja värien monipuolisuus on mahdollistanut yksilöllisten hattumallien ja uniikkien valmistuserien laajan variaation. Erilaisia hattutyyppejä on tuotannossa useita kymmeniä. Hattujen lisäksi Coston mallistoon kuuluu merinovillaisia neuletuotteita kuten pipoja sekä reppuja, solmioita ym. asusteita. Tuotteet valmistetaan alihankkijoilla joko Yli-Ullavassa, Sastamalassa tai Tallinnassa.
Costo ei ole pyrkinyt vetoamaan vain määritettyihin kohde- tai ikäryhmiin vaan on halunnut tarjota kestävää laatua kaikkien käyttöön.
Vanha suola janottaa

Vanha suola janottaa ("As Time Goes By") on brittiläinen television komediasarja, jota BBC tuotti kymmenen tuotantokautta ja yhteensä 67 jaksoa vuosina 1993–2005. Siinä uudelleen vuosikymmenten jälkeen tapaavaa ikääntyvää pariskuntaa näyttelevät Judi Dench ja Geoffrey Palmer.
Juoni.
1950-luvun alussa seurustelleet nuoret, upseeri Lionel ja sairaanhoitaja Jean, ovat kadottaneet toisensa kun Lionel lähti Korean sotaan. 38 vuotta myöhemmin leskeksi jäänyt Jean saa Lontoossa omistamaansa työnvälitystoimistoon asiakkaaksi kärttyisän oloisen miehen, joka kaipaa muistelmilleen puhtaaksikirjoittajaa. Hänelle lähetetään Jeanin tytär Judith. Ennen pitkää Jean ja Lionel tapaavat, asiat alkavat selvitä ja vanha romanssi alkaa syttyä uudelleen. He menevät naimisiin.
Haenaminkoira

Haenaminkoira ("Haenam Gae") on sukupuuttoon kuollut korealainen koirarotu.
Alkuperä.
Rotu oli kotoisin Haenamin alueelta Etelä-Jeollan maakunnasta. Japanilaismiehityksen aikana vuosina 1930–1931 se hävitettiin sukupuuttoon.
Rauta(II,III)oksidi

Rauta(II,III)oksidi (Fe3O4) on rauta- ja oksidi-ionien muodostama epäorgaaninen yhdiste. Yhdistettä käytetään muun muassa pigmenttinä, elektrodeina ja magneettisissa sovellutuksissa. Luonnossa rauta(II,III)oksidi esiintyy magnetiittimineraalina.
Ominaisuudet.
Rauta(II,III)oksidi on huoneenlämpötilassa väriltään mustaa kiteistä ainetta. Yhdisteessä rauta on hapetusluvultaan sekä +II että +III. Sen rakenne on niin sanottu käänteisspinellirakenne. Rauta(II,III)oksidi on veteen ja orgaanisiin liuottimiin liukenematonta eikä se liukene laimeisiin happoliuoksiinkaan. Väkeviin happoihin se kuitenkin liukenee. Rauta(II,III)oksidi johtaa oksidiksi poikkeuksellisen hyvin sähköä johtuen varauksensiirrosta Fe2+- ja Fe3+-ionien välillä. Yhdiste on voimakkaasti ferrimagneettista ja sen Curie-piste on 586 °C.
Valmistus ja käyttö.
Rauta(II,III)oksidia voidaan valmistaa usealla eri tavalla. Käytettyjä tapoja ovat muun muassa rauta(II)hydroksidin saostaminen rautasuolaliuoksesta hydroksidien avulla ja saostuman kuivaaminen ilmavirrassa, raudan kuumentaminen vesihöyryn läsnä ollessa korkeintaan 560 °C:n lämpötilaan, rauta(III)oksidin kuumentaminen yli 1 400 °C:n lämpötilaan ja raudan hapettaminen nitrobentseenillä.
Rauta(II,III)oksidia voidaan käyttää pigmenttinä esimerkiksi maaleissa, jolloin siitä usein käytetään nimeä rautaoksidimusta. Sitä voidaan myös käyttää lasin värjäykseen. Koska rauta(II,III)oksidi johtaa hyvin sähköä ja se kestää happoja, siitä valmistetaan elektrolyyseissä käytettäviä elektrodeja esimerkiksi kloorin valmistukseen. Rauta(II,III)oksidin magneettisten ominaisuuksien vuoksi siitä valmistetaan magneettinauhoja, magneettisia muisteja ja ferrofluideja.
Ilmari Kuusi

Maunu Ilmari Kuusi, sukunimi vuoteen 1905 "Granfelt" (19. syyskuuta 1882 Helsinki – 2. marraskuuta 1964 Helsinki) oli suomalainen rovasti joka kuului evankeliseen herätysliikkeeseen.
Kuusen vanhemmat olivat lääketieteen lisensiaatti Aksel August Granfelt ja Amanda (Mandi) Lydia Cantell. Hän pääsi ylioppilaaksi 1901 ja hänet vihittiin papiksi 1906.
Kuusi oli siirtolaispappina Amerikassa 1907–1919 ja Suomi-opiston opettajana Hancockissa Michiganissa 1916–1917. Hän oli Suomen Merimieslähetysseuran sihteerin apulaisena 1919–1920 ja Suomen Luterilaisen Evankeliumiyhdistyksen nuorisoliiton pääsihteerinä 1920–1930. Kuusi oli Suomen Kirkon Sisälähetysseuran palveluksessa 1930–1935, Alkoholistiparantola Turvan johtajana ja Yläneen kirkkoherran apulaisena 1935–1936 ja Sininauhaliiton matkasihteerinä 1936–1939. Hän oli sitten Agricola-Seuran palveluksessa 1939–1940, Jääsken vt. kirkkoherrana ja kappalaisena 1941–1945, Evankelisen yhdistyksen palveluksessa 1945–1947 ja Karstulan evankelisen kansanopiston johtajana 1948–1951. Kuusi oli toimittamassa Paimensanomat-lehteä 1912–1917, Nuorison Ystävä-lehteä 1920–1930, Raamattukerho-lehteä 1930–1936, Risti ja raittius-lehteä 1935–1941 ja Nuorten ääni-lehteä 1948–1951. Kuusi sai rovastin arvon 1943 ja jäi eläkkeelle 1953. 
Ilmari Kuusi oli naimisissa 1909–1929 Martta Kristiina Saloheimon (ent. Berner, k. 1929) kanssa ja vuodesta 1931 tämän sisaren Katri Hanna Olivia Saloheimon (Berner) kanssa. Taidemaalari Helmi Kuusi (s. 1913) oli Ilmari Kuusen tytär ensimmäisestä avioliitosta. Ilmari Kuusen veljiä olivat professori Eino Kuusi, vakuutusneuvos Aarne Kuusi sekä professori Sakari Kuusi. 
Teoksia.
Nimellä "Ilmari Granfelt":
Tado

Tado (entinen Ezame ) on kylä Kaakkois-Togossa , lähellä Beninin rajaa. 
Perinteessä todetaan, että Tado oli Aja- alueen syntypaikka jossain vaiheessa 12. tai 13. vuosisadalla. Nykyään Ajat asuttavat Togon ja Beninin eteläosia. Se on myös 1600-luvulla syntyneen Dahomeyn ensimmäisen kuninkaan Gangnihessoun maineikas syntymäpaikka. 
Tänään Tado on Aja-kansan koko alueen kattava pyhiinvaelluskeskus, joita vierailee kylässä joka elokuu rukoilemassa esivanhempiensa henkien puolesta.
Alien Breed

Alien Breed on Team17:n kehittämä ja julkaisema räiskintäpeli. Peli on julkaistu vuonna Amigalle ja Amiga CD32:lle, ja vuonna DOS:lle. Peli on "Alien Breed" -sarjan ensimmäinen peli.
Pelistä on myös julkaistu vuonna päivitetympi versio nimellä "".
Pelaaminen.
Peli on ylhäältä päin kuvattu lineaarinen, paikoittain mekaniikaltaan Gauntlet -henkinen räiskintäpeli, joka on ottanut paljolti vaikutteita "Alien" -elokuvista, etenkin "Aliens – paluu"sta. Peliä on mahdollista pelata yksin- tai kaksinpelinä, tarkoituksena edetä hylätyn avaruusaseman sokkeloisia kenttiä samalla kun rajallisin ammuksin on selviydyttävä alienien salakavalilta hyökkäyksiltä, päätavoitteena laukaista kustakin kerroksesta itsetuhomekanismi, jonka jälkeen on edettävä hissille päästäkseen seuraavaan tasoon. Peli painottuu paljon avainten etsimiseen erilaisten sulkuovien avaamiseksi ja aseiden päivittämiseen tuhovoimaisimmiksi alienien massainvaasioita varten. Ammuksia ja varusteita voi ostaa pelissä olevista terminaaleista kentistä löytyvillä krediiteillä. Pelissä on kaiken kaikkiaan kuusi kenttää ("Special Edition" sisältää 12 kenttää).
Vastaanotto.
CU Amiga -lehti antoi pelille arvosanaksi 90% arvostelussaan. Vuonna 1993 Pelit-lehti antoi pelin DOS-versiolle arvosanaksi 75.
Alkoholistiparantola Turva

Alkoholistiparantola Turva oli Suomessa vuosina 1888–1938 toiminut yksityisten ylläpitämä alkoholistien hoitolaitos.
Ennen Turvan perustamista alkoholisteja oli hoidettu Suomessa satunnaisesti mielisairaaloissa ja yksityisissä hermoparantoloissa. Helsingissä Meilahden tilan mailla toimi 1887–1891 raittiusseura Hemfridin ylläpitämä Fridhem eli Rauhala-niminen juoppoparantola, mutta sen toiminta supistui pian ja päättyi varojen niukkuuteen. 
Parantola Turvaa ylläpitänyt Turva-seura perustettiin 1886. Kun parantolan perustamiseen ei saatu riittävästi varoja rahankeräyksellä, seuran perustajat pastori Elis Bergroth (1854–1906), vankilan kirjanpitäjä, myöhemmin vankilanjohtaja Vihtori Nybergh (1857–1938) ja filosofian tohtori, myöhemmin professori Kaarle Krohn perustivat parantolan omilla varoillaan.
Parantola aloitti toimintansa lokakuussa 1888 Orimattilassa, jossa sille oli vuokrattu Sommarnäsin kartanon päärakennus puutarhoineen. Vuonna 1891 ostettiin parantolaa varten Yläneen kunnassa Pyhäjärven rannalla sijainnut 380 hehtaarin laajuinen Huvitus-niminen tila, joka oli ollut osa Yläneen Uusikartanoa. Parantola aloitti toimintansa Yläneellä 1892. Miehille tarkoitettuja potilaspaikkoja oli aluksi 25, myöhemmin laajennuksen jälkeen kaksinkertainen määrä. Suurin osa hoidettavista maksoi itse hoitonsa, sillä vapaapaikkoja oli varojen puutteen vuoksi tarjolla niukalti. Laitoksen lääkärinä toimi vuodesta 1894 alkaen Yläneen, Pöytyän ja Oripään kunnanlääkäri, jonka toimipaikka oli Pöytyällä.
Hoitomenetelminä olivat alkoholista pidättyminen, säännölliset elämäntavat, yksinkertainen ravinto ja ruumiillinen työ ulkoilmassa. Hoitoaika oli periaatteessa yksi vuosi mutta vain harvat olivat näin pitkään hoidossa. Alkoholin hankkimisen estämiseksi potilaiden rahavarat olivat laitoksen johtajan hallussa, saapuva posti ja paketit tarkastettiin ja alueelta ei saanut poistua ilman johtajan lupaan. Suurin osa hoidettavista tuli kaupungeista ja he olivat enimmäkseen sivistyneistön edustajia. Arvion mukaan hoidetuista noin kolmasosa pysyi hoidon jälkeen täysin raittiina ja neljäsosa lankesi takaisin juopotteluun. 
Talousvaikeuksissa kamppaillut parantola siirtyi vuonna 1914 Raittiuden Ystävien omistukseen ja Turva-seura lakkautettiin. Vuonna 1937 Huvituksen tila siirtyi valtion omistukseen. Huvitukseen perustettiin 1. helmikuuta 1937 Yläneen alkoholistihuoltola, jolloin hoidettavana oli myös naisia. Vuonna 1943 siitä tuli Yläneen tyttökoti. Mannerheimin Lastensuojeluliiton omistama kuntoutus- ja kehittämiskeskus toimi tilalla syksystä 1994 alkaen aina vuoteen 2013 saakka.
Carrie Fisherin filmografia

Tämä on Carrie Fisherin filmografia. Fisher oli urallaan aktiivinen vuodesta 1975 kuolemaansa vuoteen 2016 asti.
Kaarlo Kairisto

Kaarlo Mooses Kairisto, vuoteen 1906 Vahlsten (26. marraskuuta 1881 Masku – 29. maaliskuuta 1954 Masku) oli kunnallisneuvos, opettaja, päätoimittaja ja yritysjohtaja.
Henkilöhistoria.
Kairiston vanhemmat olivat maanviljelijä Johan Vahlsten ja Karoliina Rosten. Hänen ensimmäinen puolisonsa 1906–1916 oli Alma Aleksandra Rauvola ja toinen vuodesta 1918 Martta Matilda Juva. Kairisto valmistui kansakoulun opettajaksi 1907 ja toimi sen jälkeen opettajana vuoteen 1945 saakka. "Turunmaan" päätoimittaja hän oli 1934–1952 ja Varsinais-Suomen Sähkö Oy:n toimitusjohtaja vuodesta 1927. Hän osallistui myös Maskun kunnalliselämään, toimien muun muassa kunnanvaltuuston puheenjohtajana yli 30 vuotta, 1919–1950.
Iivari Kajanto

Iivari Aleksanteri Kajanto (5. tammikuuta 1892 Laitila – 3. maaliskuuta 1967 Kokemäki) oli päätoimittaja ja pakinoitsija, joka julkaisi myös useita osuusliikkeiden historiikkeja.
Henkilöhistoria.
Kajannon vanhemmat olivat maanviljelijä Kaarle Kustaa Lukkala ja Maria Sabina Blom ja puoliso vuodesta 1917 Anna-Maria Valli. Iiro Kajanto oli heidän poikansa. Iivari Kajanto kävi maamieskoulun 1910, kansakoulun 1913 ja metsäkoulun 1916. Hän toimi sitten lyhyen aikaa metsätyönjohtajana, kunnes tuli "Länsi-Suomen" toimittajaksi 1917–1921 ja vielä myöhemmin 1923–1934 lehden toimitussihteeriksi ja pakinoitsijaksi. "Vakka-Suomen" päätoimittaja hän oli 1921–1923 ja "Lallin" 1934–1962. Pakinoitsijana Kajannon nimimerkki oli "Kalle-Kustaa". Kajanto osallistui muun muassa Kokemäen kunnalliselämään, sanomalehtialan järjestö- ja yhdistystoimintaan sekä Maalaisliiton toimintaan.
Harmaapökkelökehrääjä

Harmaapökkelökehrääjä ("Nyctibius griseus") on pökkelökehrääjien (Nyctibiidae) heimoon kuuluva lintulaji. Johann Friedrich Gmelin kuvasi lajin vuonna 1789.
Ulkonäkö ja koko.
Linnulla on keltaiset suuret silmät. Höyhenpeite on ruskeanharmaa. Laji on tavallisesti 33–38 senttimetrin mittainen.
Kajanto

Kajanto on muun muassa seuraavien henkilöiden sukunimi:
Tudor-tyyli

Tudor-tyyli oli Ison-Britannian rakennus- ja sisustustaiteessa esiintynyt suuntaus, jota käytettiin pääasiassa asuinrakennuksissa vuosina 1485–1558. Se yhdisti renessanssin koriste-elementtejä goottilaiseen perpendikulaarityyliin. Tudor-tyyli oli suosittu Tudor-monarkkien aikakaudella, joka alkoi Henrik VII:n noustua valtaan 1485. Elisabetin, viimeisen Tudor-hallitsijan, aikakauden arkkitehtuuri (1558–1603) luokitellaan kuitenkin yleensä omaksi suuntauksekseen.
Tudor-tyylille oli ominaista ns. Tudor-kaari eli litistetty huippukaari. Muita ei-kirkollisten rakennusten eksteriöörille tyypillisiä piirteitä olivat ristikkorakenteiden ylenpalttinen käyttö; ruutuikkunoiden suuri määrä; loisteliaat ulokeikkunat; monimutkaiset kattorakenteet ja useat päätykolmiot; omaperäiset, joskus hyvinkin mielikuvitukselliset savupiiput; sekä tiilimuurauksen runsas käyttö usein monimutkaisina ladontakuvioina. Interiöörissä käytettiin runsaasti puisia seinäpaneeleita sekä kipsisiä katto-, karniisi- ja seinäkoristeita, joissa yritettiin jäljitellä renessanssin muotokieltä.
Mike Zigomanis

Michael (Mike) Zigomanis (s. 17. tammikuuta 1981 North York, Ontario, Kanada) on kanadalainen entinen jääkiekkoilija. Hän pelasi urallaan NHL:ssä yhteensä 8 kautta ja 197 ottelua tehoin 21+19=40.
Ura.
Zigomanis debytoi pääsarjatasolla vuonna 1997 OHL:ssä. Vuoden Buffalo Sabres varasi hänet 64. pelaajana. Hän pelasi kaudet 2001–2003 AHL:ssä. NHL-debyytti tapahtui kaudella 2002–2003 Carolina Hurricanesin riveissä. Zigomanis pelasi NHL:ssä tehopisteissä mitattuna parhaan kautensa 2006–2007, jolloin hän iski Phoenix Coyotesin paidassa 75 otteluun tehot 14+9=23. NHL-kaudella 2008–2009 Zigomanis voitti Stanley Cupin Pittsburgh Penguinsin riveissä. Hän lopetti pelaajauransa vuonna 2014.
Airomalawintonkija

Airomalawintonkija ("Lethrinops longimanus") on kirjoahventen (Cichlidae) heimoon kuuluva kalalaji. Ethelwynn Trewavas kuvasi lajin tieteelle vuonna 1931.
Elinympäristö ja levinneisyys.
Laji elää tavallisesti 50–70 metrin syvyydessä. Airomalawintonkijaa on tavattu Malawista, Mosambikista ja Tansaniasta. Laji elää kotoperäisenä Njassajärvessä. Lajin uhanalaisuusluokitus on Kansainvälisen luonnonsuojeluliiton mukaan elinvoimainen.
Gustaf William Homén

Gustaf William Homén (19. helmikuuta 1849 Pieksämäki – 12. marraskuuta 1929 Helsinki) oli suomalainen Viipurin hovioikeuden varapresidentti ja valtiopäivämies.
Henkilöhistoria.
Homénin vanhemmat olivat Kuopion triviaalikoulun rehtori, Pieksämäen kirkkoherra Johan Fredrik Homén (1797-1862) ja Gustava Elisabet Perander. Hän pääsi ylioppilaaksi 1867 Helsingin yksityislyseosta ja valmistui Helsingin yliopistosta filosofian kandidaatiksi 1871, filosofian maisteriksi 1873 ja molempien oikeuksien kandidaatiksi 1876. Homén sai varatuomarin arvon 1878. Hänet vihittiin riemumaisteriksi 1923. 
Homén oli Viipurin hovioikeudessa asessorina vuodesta 1888, hovioikeudeneuvoksena vuodesta 1894 ja varapresidenttinä 1917–1926. Hän oli poliittisista syistä erotettuna virastaan 1903-1906 ja vuosina 1913–1914 hän oli 8 kuukautta vangittuna Krestyn vankilassa Pietarissa muiden Viipurin hovioikeuden jäsenten kanssa niin sanotun yhdenvertaisuuslain rikkomisen vuoksi.
Homén oli Viipurin kaupunginvaltuuston sihteerinä 1879–1889 ja valtuuston jäsenenä 1889–1913 sekä puheenjohtajana 1910–1913. Hän oli Viipurin edustaja porvarissäädyssä valtiopäivillä 1904–1905. Homén oli valtion asiamies Pohjoismaiden Osakepankissa 1897–1908.
Gustaf William Homén oli naimisissa 1883–1907 Fanny Alexandrine von Weissenbergin (k. 1907) kanssa ja vuodesta 1914 Wally Helena Backmanin kanssa. Homenin veljiä olivat neurologi Ernst Alexander Homén ja sovelletun fysiikan professori, kansanedustaja Theodor Homén.
Isoneva

Isoneva on Pomarkussa sijaitseva soidensuojelualue. Isonevan pinta-ala on 9,3 neliökilometriä, josta suurin osa on valtion luonnonsuojelualuetta. Alueella esiintyy paljon rahkanevaa ja -rämettä, mutta myös lyhytkortista nevaa, lyhytkortista sararämettä ja tupasvillarämettä.
Isoneva on jakautunut valtatie 23:n itä- ja länsipuolelle. Valtatien länsipuolella on tilava pysäköintialue, jolla on myös kartta- ja opastetauluja. Suolla kulkee pysäköintialueelta lähtevä retkeilyreitti, jonka luoteispäädyssä on lintutorni. Suoalueella tavataankin useita lintulajeja, kuten Satakunnassa suopesijänä harvinainen kalatiira.
Stan &amp; Ollie

Stan &amp; Ollie on tositapahtumiin perustuva brittiläis-yhdysvaltalainen elämäkerrallinen draamakomediaelokuva, joka kertoo Ohukaisesta ja Paksukaisesta eli Stan Laurelista (Steve Coogan) ja Oliver Hardysta (John C. Reilly). Sen on ohjannut Jon S. Baird. Elokuva sai ensiesityksensä BFI London Film Festivalilla 21. lokakuuta 2018. Sen ensi-ilta Yhdysvalloissa oli 28. joulukuuta 2018 ja Yhdistyneessä kuningaskunnassa 11. tammikuuta 2019.
Elokuva sijoittuu vuoden 1953 Britanniaan ja Irlantiin, jossa kaksikko on konserttisalikiertueella saadakseen uransa uuteen nousuun. Suuri yleisö tuntuu aluksi unohtaneen heidät, mutta hiljalleen kiertue alkaa menestyä. Epävarma tulevaisuus ja Paksukaisen heikkenevä terveydentila alkavat kuitenkin vaikuttaa heidän kumppanuuteensa, ja menneet erimielisyydet nousevat uudelleen pintaan.
Kandlan satama

Kandlan satama eli Deendayalin satama (; UN/LOCODE: IN IXY) on Intian Gujaratin osavaltion Kutchin piirikunnassa lähellä Gandhidhamin kaupunkia, Arabianmeren koillisosassa sijaitsevan Kutchinlahden koillisosassa toimiva suuri kauppasatama.
Budjettivuosina 2024 ja 2025 se oli rahtimäärällä mitattuna Intian kolmanneksi suurin satama. Sataman vuotuinen kokonaisrahtimäärä oli budjettivuonna 2024 132,37 miljoonaa tonnia; sitä suurempia rahtisatamia olivat Mundran satama (GAPL; 172,50 milj. t) ja Paradipin satama (145,38 milj. t). Budjettivuonna 2025 Kandlan (150,157 milj.t) ja Paradipin sataman (150,408 milj. t) rahtimäärä ylitti jo 150 miljoonaa tonnia samalla kun yksityinen Mundan satama kipusi jo yli 200 miljoonan rahtitonnin. 
Myös budjettivuonna 2018 se oli ollut Intian suurin rahtisatama. Sataman vuotuinen kokonaisrahtimäärä vuonna 2018 oli 110,10 miljoonaa tonnia (4/2017-3/2018). Tällä rahtimäärällä se lukeutuu maailman 50 suurimman rahtisataman joukkoon, vaikkei Amerikan satamaviranomaisten yhdistyksen (AAPA) maailman suursatamien valikoiva tilasto tätä satamaa huomannutkaan useiden Kiinan suursatamien tapaan.
Luontaisesti syvä Kandlan sataman ensimmäinen laituri avattiin vuonna 1931-luvulla palvemaan Gurjatin osavaltion ja sen lähiseutujen kuljetustarpeita. Intian ja Pakistanin erottua toisistaan 1950-luvulla Karachin satama jäi Pakistanin puolelle. Siksi Kandlaa laajennettiin ja siitä tehtiin tuolloin Intian länsiosien pääsatama.
Kyetäkseen vastaamaan Intian merikuljetustarpeen kasvuun vuonna 2017 uutisoitiin Kandlan sataman pyrkimyksestä laajentaa rahtikapasiteettiaan vuositasolla 180 miljoonaan tonniin vuoteen 2020 mennessä.
M/S Romantic

M/S Romantic on suomalainen neliosainen mustan huumorin minisarja, jonka ovat luoneet Jani Volanen ja Tommi Korpela. Volanen vastaa yksin sarjan ohjauksesta. Neliosainen "M/S Romantic" kertoo yhden vuorokauden tapahtumista ruotsinlaivalla. Sarja esitettiin Yle TV1:llä 24. helmikuuta – 17. maaliskuuta 2019. Suoratoistopalvelu Yle Areenassa sarjan kaikki neljä jaksoa julkaistiin niin ikään helmikuun 24. päivänä.
Sarjan ensimmäistä jaksoa katsoi televisiosta 574 000 henkilöä, ja Yle Areenassa se keräsi 6. maaliskuuta mennessä yli 350 000 katselukertaa. "M/S Romantic" voitti vuoden 2019 Kultaisen Venlan parhaana draamasarjana, sen ohjaaja Jani Volanen Vuoden ohjaaja -venlan, Volanen ja Tommi Korpela yhdessä Vuoden käsikirjoittaja -venlat ja Hannu-Pekka Björkman Paras miesnäyttelijä -venlan.
Sarjan budjetti oli 1 221 058 euroa, josta Suomen elokuvasäätiön osuus oli 100 000 euroa.
Juoni.
Sarja seuraa kuutta tarinaa, jotka kaikki tapahtuvat samaan aikaan Helsingin ja Tukholman väliselle risteilyalukselle eli ruotsinlaivalle yhden vuorokauden sisällä. Maaninen risteilyisäntä Joakim "Jocke" Stenroos (Hannu-Pekka Björkman) palaa töihin etuajassa saatuaan neljännen lapsensa, yrittäen pitää vaativat asiakkaat tyytyväisinä ja laivan priimakunnossa. Tehtävä osoittautuu hankalaksi, ja Jokella onkin jatkuvasti napit vastakkain usean eri henkilökunnan jäsenen, eritoten piittaamattoman risteilyemännän Jennan (Anna Paavilainen), kyynisen pubin trubaduurin Miken (Tomi Salmela) sekä koiranäyttelyyn matkustavan Henkan (Markku Maalismaa) kanssa.
Ikuiset sinkkumiehet Kaide (Antti Luusuaniemi) ja Emppu (Antti Tuomas Heikkinen) metsästävät epätoivoisesti laivalta yhden illan seksiseuraa, Kaiden opastuksella. Rakkautta laivalta puolestaan etsii ujo yksityisyrittäjä Matias (Petteri Pennilä), joka ihastuu "speed datingissa" tapaamaansa Eevaan (Elena Leeve). Veli Kallio (Santeri Kinnunen) on vienyt 6-vuotiaan siskonpoikansa Samun (Iivo Tuuri) ”miesten reissulle”, jossa he kiertävät pubit ja tax-free-myymälät. Veli kuitenkin jää suustaan kiinni pubin asiakkaiden kanssa, jossa Samu ei viihdy.
Teini-ikäiset Annika (Vilma Sippola) ja Kaapo (Amos Brotherus) jahtaavat laivalta viinaa ja vapautta. Pike (Annika Aapalahti) ja Jamo (Sami Ahonen) ovat tulleet viettämään laivalle häitään. Tunnelma kuitenkin latistuu, kun ruotsalainen hääpari on saanut saman ajatuksen. Tuoreen avioparin ongelmat ajavat Piken ja Jamon erilleen toisistaan, eikä tilannetta helpota laulajatähti Gusun (Tommi Korpela) pyrkimys vietellä Pike.
Vastaanotto.
Helsingin Sanomien Laura Kytölä kirjoittaa, että ”M/S Romantic osuu suomalaisuuden kipeään hermoon samalla pinnanalaisen pikimustalla tunnelmallaan kuin sarjan myös ohjanneen Jani Volasen aiemmat työt "Ihmebantu" (2009) sekä "Häiriötekijä"-näytelmä (2013) ja -elokuva (2015).” Kytölän mukaan ”sarja solmii kuusi tarinaa rakkauden ja onnen etsimisestä hienoksi punokseksi. Toisiaan hipaisevat tarinalinjat vaihtuvat lennosta ei-kronologisessa järjestyksessä.”
Power Grid Corporation of India

Power Grid Corporation of India on suuri intialainen valtio-omisteinen sähkönsiirron kantaverkosta vastaava energiayhtiö. Yhtiö on perustettu vuonna 1989 ja sen kotipaikka on Gurgaon. Yhtiön osake noteerataan Intian molemmissa pääpörsseissä (BSE ja NSE). 
Yhdysvaltalainen talousjulkaisu Forbes luokitteli Power Grid Corporation of Indian neljän arviointiperusteen pohjalta vuonna 2018 Intian 20. ja maailman 904. suurimmaksi julkiseksi osakeyhtiöksi. Tilikaudella 2018 yrityksen liikevaihto oli 3,8 miljardia Yhdysvaltain dollaria, jolla se teki 1,1 miljardin dollarin liikevoiton. Pelkästään liikevaihdolla mitattuna se oli talousjulkaisu Fortunen mukaan 2018 Intian 49. suurin julkisesti noteerattu yritys.
Kairila

Kairila on kylä Noormarkussa Porissa. Se sijaitsee noin 23 kilometriä Noormarkun keskustan koillispuolella. Kylässä on 44 asukasta (2016). Kylä vilkastuu kesäaikaan, sillä kylässä on yli 30 loma-asuntoa. 
Kairilan kylän alueen asutus on alkanut viimeistään myöhäiskeskiajalla. 1500-luvun asiakirjoissa Kairilassa mainitaan Paavo Kairi eli Kairinen. Kairilassa on useita kylmämuodostumia kuten Harhala, Karkunkylä ja Kelleskaupunki. Kylän läpi kulkee Lavian ja Siikaisten välinen yhdystie 2600.
Kairilassa toimii kyläyhdistys Kairilan kyläyhdistys ry, jolla on noin 50 jäsentä. Kyläyhdistys järjestää erilaisia vuosittaisia tapahtumia.
Mega (televisiokanava)

Mega on chileläinen televisiokanava, joka perustettiin 23. lokakuuta 1990. Mega on Grupo Bethian omistuksessa. Kesäkuussa 2016 Discovery Networks osti 27,5 % verkosta lähes 40 miljoonaan dollariin.
Adidas Superstar

Superstar on Adidaksen valmistama kenkä, joka julkaistiin ensimmäisen kerran vuonna 1969. Kenkämalli oli alun perin matalavartinen versio Adidaksen koripallokenkämallista, mutta mallista tulikin merkittävä vaikuttaja nykyisen sneakerkulttuurin synnyssä. 
Historia.
Adidas Superstar oli ensimmäinen matalavartinen koripalloon suunniteltu kenkä, jossa oli nahasta valmistettu päällinen ja kuminen kärki. NCAA:n ja NBA:n ammattilaiskoripalloilijat kiinnostuivat uudesta muotoilusta ja muutaminen vuosien tuotannon jälkeen kenkämalli oli käytössä yli 75%:lla NBA:n koripallopelaajista, joista yksi oli Kareem Abdul-Jabbar. 
Vuonna 1983 yhtye Run-DMC tuli tunnetuksi lavapukeutumisestaan, jonka yhtenä osana olivat Adidas Superstar -kengät, joista he olivat poistaneet nauhat ja vetäneet iltin kengän päälle. Yhtyeen konserteissa kävi kymmeniä tuhansia katsojia, joka nosti Superstar-kengän myyntiä Yhdysvalloissa. Vuonna 1986 yhtye julkaisi kappaleen "My Adidas", joka kunnioitti Superstar-tenniskenkää. Muutamia vuosia myöhemmin Adidas ja Run-DMC allekirjoittivat mainossopimuksen, joka oli ensimmäinen suuryrityksen ja artistin välinen yhteistyösopimus. Yhteistyön tuloksena syntyi myöhemmin myös Adidas Run-DMC -vaatemallisto. 
Superstar-kengästä tuli osa nuorisokulttuuria ja kenkää käytettiin yhä enemmän vapaa-ajan jalkineena, kuin urheilukenkänä. Superstar-kengistä tuli Converse Chuck Taylor All-Stars -kenkien tavoin katukenkiä, joita hip-hopin harrastajat käyttivät. 1980-luvun alussa breakdance-harrastajat lisäsivät kenkiinsä erittäin paksut nauhat, jotka tavallisesti olivat saman väriset, kuin kengän sivussa olleet kolme raitaa. 
Nykyisin Superstars-kengät ovat osa Adidas Originals -mallistoa, joka on Adidaksen urheilulliseen katumuotiin keskittynyt tuotelinja.
35. vuosipäivä.
Vuonna 2005 Adidas juhli Superstarin 35. vuosipäivää valmistamalla malliston yhdessä musiikin, muodin ja taiteen merkittävien henkilöiden kanssa. 
Mallisto sisälsi 35 eri mallia, 5 eri sarjasta.
Ruususto

Ruususto eli masswerk on gotiikalle ominainen, geometriaan perustuva koristemuoto, joka muodostui ympyröistä ja ympyrän kaarista. Ruusustoon päättyviä kivisiä välipuitteita sanotaan sauvastoksi. Ruusustoa käytettiin paljon ikkunoissa, etenkin ruusuikkunoissa.
Jääkiekon maailmanmestaruuskilpailujen 2019 pudotuspelit

Jääkiekon maailmanmestaruuskilpailujen 2019 pudotuspelit pelattiin 23.–26. toukokuuta 2019. Lohkojen neljä parasta etenivät pudotuspelivaiheeseen.
Jokaisessa pudotuspelissä paremmin lohkopeleissä menestynyt joukkue oli oikeutettu pelaamaan pudotuspelin kotijoukkueena.
Pudotuspeleihin selviytyneet joukkueet.
Joukkueiden järjestys lohkomenestyksen mukaisesti.
Puolivälierissä kohtasivat A1–B4, B2–A3, B1–A4 ja A2–B3. Välieriin edenneet joukkueet sijoitettiin lohkomenestyksen mukaisesti niin, että parhaiten ja neljänneksi parhaiten menestynyt joukkue pelasivat vastakkain toisessa välieräparissa, ja toisessa pelasivat toiseksi ja kolmanneksi parhaiten menestynyt joukkue. Sijoitus määräytyi seuraavasti: 1) lohkosijoitus, 2) pisteet, 3) maaliero, 4) tehdyt maalit, 5) IIHF:n ennakkoranking
Turnauspuu.
&lt;section begin="turnauspuu"/&gt;
Välieräparit määräytyivät joukkueiden alkulohkomenestyksen mukaan.
&lt;section end="turnauspuu"/&gt;
Puolivälierät.
&lt;section begin="puolivälierät"/&gt;&lt;section begin="puolivälierä1"/&gt;&lt;section end="puolivälierä1"/&gt;
&lt;section begin="puolivälierä2"/&gt;&lt;section end="puolivälierä2"/&gt;
&lt;section begin="puolivälierä3"/&gt;&lt;section end="puolivälierä3"/&gt;
&lt;section begin="puolivälierä4"/&gt;&lt;section end="puolivälierä4"/&gt;&lt;section end="puolivälierät"/&gt;
Välierät.
&lt;section begin="välierät"/&gt;&lt;section begin="välierä1"/&gt;&lt;section end="välierä1"/&gt;
&lt;section begin="välierä2"/&gt;&lt;section end="välierä2"/&gt;&lt;section end="välierät"/&gt;
Pronssiottelu.
&lt;section begin="pronssiottelu"/&gt;&lt;section end="pronssiottelu"/&gt;
Loppuottelu.
&lt;section begin="loppuottelu"/&gt;&lt;section end="loppuottelu"/&gt;
Mykolai Tšarnetskyi

Mykolai Tšarnetskyi (, , länsimaissa myös "Charnetsky" ym.; 14. joulukuuta 1884 Semakivtsi, Itävalta-Unkari – 2. huhtikuuta 1959 Lviv, Ukrainan SNT, Neuvostoliitto) oli ukrainalainen kreikkalaiskatolinen pappi, piispa, redemptoristi, teologian tohtori, hengellinen ohjaaja, professori Stanislavivin seminaarissa ja marttyyri. Paavi Johannes Paavali II julisti hänet kunnianarvoisaksi 24. huhtikuuta 2001 ja autuaaksi Ukrainassa 27. kesäkuuta 2001. Hänen muistopäiväänsä vietetään 2. huhtikuuta tai yhtenä Ukrainan marttyyreistä 6. tammikuuta tai yhtenä kommunistihallintojen alaisista marttyyreistä Itä-Euroopassa 27. kesäkuuta.
Elämä.
Tšarnetskyi syntyi 1884 Semakvitsissä Etelä-Ukrainassa, meni Stanislavivin seminaariin 1903 ja opiskeli lopulta Roomassa ja valmistui teologian tohtoriksi. Hän tuli papiksi 2. lokakuuta 1909 ja sittemmin professoriksi Stanislavivin seminaarissa. Hän meni noviisiksi redemptoristeihin vuonna 1919 ja vannoi valan 16. syyskuuta 1920. Tšarnetskyin vihki piispaksi Roomassa 8. helmikuuta 1931 piispa Hryhori Homyšyn. Neuvostoliiton salainen poliisi pidätti hänet hänen uskonsa vuoksi 11. huhtikuuta 1945, ja hänet tuomittiin kuudeksi vuodeksi Siperiaan pakkotyöhön, joka jatkui kuitenkin 11 vuotta. Vapautumisensa jälkeenkin hän eli jatkuvassa seurannassa, ja häntä kidutettiin satunnaisesti. Hän kuoli Lvivissä 2. huhtikuuta 1959. Nykyäänkin monet uskovat rukoilevat hänen haudallaan.
Cincinnati Bearcats

Cincinnati Bearcats on yhdysvaltalainen yliopistourheilujoukkue Cincinnatista, Ohiosta. Bearcats on Cincinnatin yliopiston joukkue ja se edustaa korkeakoulua NCAA:n Big 12-konferenssissa. Joukkue on ollut NCAA:n jäsen 1. syyskuuta 1919 lähtien.
Saavutukset.
Cincinnati Bearcats on saavuttanut seuraavat NCAA:n kansalliset mestaruudet:
Aaron Kostner

Aaron Kostner (s. 8. heinäkuuta 1999) on italialainen yhdistetyn hiihtäjä.
Ura.
Arvokilpailut.
Euroopan nuorten olympiafestivaaleilla 2015 Kostner sijoittui 5 kilometrin kilpailussa neljänneksi, 10 kilometrin kilpailussa viidenneksi ja joukkuekilpailussa kuudenneksi. Hän sijoittui 27:nneksi 10 kilometrin kilpailussa ja 32:nneksi 5 kilometrin kilpailussa ensimmäisissä nuorten MM-kilpailuissaan Almatyssä vuonna 2015. Lillehammerin nuorten olympialaisissa 2016 hän sijoittui henkilökohtaisessa kilpailussa yhdeksänneksi. Râșnovin nuorten MM-kilpailuissa 2016 hän sijoittui 5 kilometrin kilpailussa yhdeksänneksi ja 10 kilometrin kilpailussa 21:nneksi. Seuraavan vuoden samoissa kilpailuissa Soldier Hollowissa hän sijoittui 5 kilometrin kilpailussa 12:nneksi ja 10 kilometrin kilpailussa 14:nneksi. Kanderstegin nuorten MM-kilpailuissa 2018 hän sijoittui 5 kilometrin kilpailussa yhdeksänneksi ja 10 kilometrin kilpailussa yhdenneksitoista. Lahdessa 2019 hän oli kymmenen kilometrin kilpailussa neljäs ja viidellä kilometrillä kuudes.
Ensimmäisissä aikuisten arvokilpailuissaan Pyeongchangin olympialaisissa 2018 hän sijoittui normaalimäen Gundersen-kilpailussa 37:nneksi ja suurmäen Gundersen-kilpailussa 44:nneksi. Lahden nuorten MM-kilpailuissa 2019 Kostner sijoittui 10 kilometrin kilpailussa neljänneksi ja 5 kilometrin kilpailussa kuudenneksi. Ensimmäisissä aikuisten MM-kilpailuissaan Seefeldin MM-kilpailuissa 2019 Kostner sijoittui parisprintissä viidenneksi ja suurmäen Gundersen-kilpailussa 13:nneksi. Oberstdorfin MM-kilpailuissa 2021 hän oli normaalimäen Gundersen-kilpailussa viidestoista. Trondheimin MM-kilpailuissa 2025 hän sijoittui Gundersen-kilpailussa 15:nneksi.
Maailmancup.
Kostner kilpaili Yhdistetyn maailmancupissa ensimmäisen kerran Ramsaussa joulukuussa 2017 sijoittuen 47:nneksi ja 49:nneksi. Hän pääsi ensimmäistä kertaa 40 parhaan joukkoon oltuaan 36:s Val di Fiemmessä tammikuussa 2019. Ensimmäiset pisteensä hän saavutti Lahdessa helmikuussa 2019 oltuaan 22:s. Parhaimmillaan hän on sijoittunut 12:nneksi Schonachissa maaliskuussa 2019. Maailmancupin joukkuekilpailussa hän on ollut parhaimmillaan kuudes Chaux-Neuvessa tammikuussa 2018.
Muut kilpailut.
Kostner kilpaili Yhdistetyn Continental Cupissa ensimmäisen kerran Eisenerzissä helmikuussa 2017, ja sijoittui 16:nneksi ja 19:nneksi. Enismmäistä kertaa kymmenen joukkoon hän sijoittui Steamboat Springsissä joulukuussa 2018 oltuaan yhdeksäs. Parhaimmillaan hän on sijoittunut neljänneksi Park Cityssä joulukuussa 2018 ja Klingenthalissa tammikuussa 2019.
Yhdistetyn kesä-GP:ssä Kostner on sijoittunut parhaimmillaan 11:nneksi Klingenthalissa elokuussa 2019.
Kostner

Kostner on sukunimi, joka on muun muassa seuraavilla italialaisilla henkilöillä: